  Туспуктэм: Руслан Нуриахметов Майя Бывальцева Удмуртиысь нылпиослы патриот мылкыдо кырӟан гожъясьёс «Журавли Победы» фествиальлэн огъяросси вожвылъяськоназ пыриськыны быгато. Куриськонъёсты 16-тӥ коньывуонозь сётыны луэ. Со сярысь Москваысь Вормон музейлэн пресс-службаез ивортӥз. « Вожвылъяськонын вормисьёслэн кырӟанъёссы выль хитъёс луозы, соос асьсэлы пианлъёслы тунсыко луозы. Кӧня ке ар ини пинал кырӟасьёс - "Журавли Победы" фествиале пыриськисьёс - ӵектос улсын кылдытэм усто нылпи кырӟанъёсты сцена вылысен быдэсто. Со вордскем шаер, семья, эшъяськон но ноку быронтэм дунлыкъёс сярысь композициос » Александр Школьник, Вормон музейлэн кивалтӥсез Вожвылъяськонлэн быръён люкетаз лулчеберет удысысь ӧнерлыко усточиос но, кутскись авторъёс но крезьгурчиос но пыриськыны быгато, арлыдъя сюбегатонъёс ӧвӧл. Конкурсантъёс нылпи садэ но покчи классъёсы ветлон арлыдъем пиналъёслы выль, туала кырӟанъёс кылдытыны, соосты куараен яке видео гожтыса, музейлэн сайтаз келяны кулэ. Йылпумъянъёсъя дас витёзь кырӟанъёсты быръёзы, соосты нылпи творчествоя «Журавли Победы» патриотической фествиале пыриськись солистъёс но коллективъёс быдэстозы. Быръён люкетаз вормисьёс музейлэн «Главные детские песни» ӵектосаз пыриськыны быгатозы. Вормон музей устооссэ кырӟанъёсты студиын гожтонэз радъялоз, композициосты нылпиос пӧлын вӧлмытоз. Конкурслэсь быръён люкетсэ ортчытонъя куронъёсын татын тодматскыны луоз. Тодэ вайытом, Удмуртиысь пиналъёс но егитъёс кык кылын эссеосъя «Билингва» вожвылъяськонэ пыриськыны быгато. Тегъёс: кырӟан вожвылъяськон Удмуртия  